PATVIRTINTA

 Šilalės rajono savivaldybės administracijos

 direktoriaus 2025 m. liepos 16 d. įsakymu

 Nr. DĮV-398

**KVĖDARNOS SENIŪNIJOS APLINKOS TVARKYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kvėdarnos seniūnijos aplinkos tvarkytojas (toliau – aplinkos tvarkytojas) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – aplinkos tvarkytojas tiesiogiai pavaldus Kvėdarnos seniūnijos seniūnui (toliau – seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti vairuotojo pažymėjimą, suteikiantį teisę vairuoti ,,B“ kategorijos kelių transporto priemones;

4.3. turėti ne žemesnę kaip TR2 vairuotojo pažymėjimo kategoriją, kuri suteikia traktorių vairuotojui vairuoti ratinius ir vikšrinius traktorius nuo 60 kW galios;

4.4. ne mažesnę kaip vienų metų šių transporto priemonių vairavimo patirtį;

4.5. medicinos įstaigos leidimą dirbti šį darbą;

4.6. būti susipažinęs su Šilalės rajono savivaldybės administracijos vidaus tvarkos taisyklėmis, darbo saugos reikalavimais, seniūnijos nuostatais ir šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias pareigas:

5.1. atlieka seniūnijos teritorijoje esančių kapinių vidaus takų, neužlaidotų kapinių plotų, patvorių, kelkraščių vejos pjovimą, medžių genėjimą;

5.2. pjauna veją seniūnijos teritorijoje esančiuose skveruose, rekreacinėse zonose, viešosiose erdvėse su žolės pjovimo traktoriuku, žoliapjove, trimeriu, krūmapjove;

5.3. seniūnui pavedus vairuoja traktorių ir atlieka kitus pagalbinius darbus;

5.4. dirbant su transporto priemonėmis laikosi visų būtinų atsargumo priemonių, nekelia pavojaus kitų eismo dalyvių ar jų turto saugumui bei aplinkai, netrukdo eismui, negadina važiuojamosios dalies, pėsčiųjų ir dviračių takų, kelio statinių, eismo reguliavimo priemonių, elektros energijos tiekimo ir ryšio linijų bei želdinių, nestato traktoriaus ant šaligatvio ir skiriamųjų juostų;

5.5. savo kompetencijos ribose remontuoja priskirtas transporto priemones ir kitus įrenginius;

5.6. žemos metu valo sniegą ir ledą, smėliu barsto šaligatvius, sankryžas;

5.7. šildymo sezono metu atlieka kūriko pareigas, pagal seniūnijos seniūno patvirtintą darbo grafiką, priimdamas pamainą, patikrina:

5.7.1. apsauginių vožtuvų, vandens lygio rodyklių, manometrų ir maitinimo sistemos tvarkingumą;

5.7.2. kūryklos ir dujotakių, uždarymo ir reguliavimo armatūros būklę;

5.7.3. dūmsiurbių ir ventiliatorių būklę, natūralią trauką;

5.7.4. katilo užpildymą vandeniu, siurblių būklę;

5.7.5. ar nesisiurbia vanduo per liukų dangčius, flanginius sujungimus ir armatūrą, suvirinimo siūles ar sujungimus kniedėmis;

5.8. prieš darbo pradžią susipažįsta su įrašais budėjimo žurnale ir patikrinęs katilo bei visų jo įrenginių techninę būklę, nustatyta tvarka priima pamainą;

5.9. veda budėjimo žurnalą, kuriame pasirašo priimdamas ir perduodamas pamainą, žymi agregatų paleidimo ir stabdymo laiką, visus pastebėtus trūkumus katilų bei kitų įrengimų darbe;

5.10. susidarius avarinei situacijai, nedelsdamas stabdo katilą ir praneša seniūnijos seniūnui;

5.12. pasibaigus kūrenimo sezonui palieka sutvarkytus katilus: išleidžia vandenį, išplauna katilus ir sistemą, išvalo iš katilų, kūryklų, dujotakių ir nuvalo nuo išorinių katilų paviršių pelenus bei suodžius;

5.13. laikosi priešgaisrinės saugos taisyklių. Žino, kur darbo vietoje laikomos gaisro gesinimo priemonės, moka jomis naudotis, vengia veiksmų, galinčių sukelti gaisrą;

5.14. pastebėjęs gaisrą, nedelsdamas apie tai praneša ugniagesiams ir seniūnijos seniūnui, gesina gaisro židinį turimomis gesinimo priemonėmis;

5.15. prižiūri, kad būtų tvarkingi katilai ir kiti įrengimai, patalpose laikomasi švaros ir tvarkos;

5.16. kūrenimo sezono metu suruošia atvežtą kurą (malkas) kitam kūrenimo sezonui;

5.17. vykdo kitus seniūno ir vyriausiojo specialisto nenuolatinio pobūdžio pavedimus.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako:

6.1. tvarką ir švarą katilinės patalpose;

6.2. už efektyvų ir laiku atliekamą darbą pagal numatytas funkcijas;

6.3. už vidaus tvarkos taisyklių laikymąsi;

6.4. už saugos darbe, priešgaisrinės saugos, elektros saugos reikalavimų laikymąsi.

6.5. už žalą padarytą įstaigai dėl jo kaltės ar neatsargumo.

6.6. už savo pareigų netinkamą vykdymą aplinkos tvarkytojas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)